גאולוג

"הגאולוג" – [[קרל שפיצווג, 1860]]
גאולוג הוא מדען החוקר ומייעץ בנושא גאולוגיה שהוא אחד מנושאי מדעי הטבע.

הגאולוג חוקר את כדור הארץ המוצק: תכונותיו, תהליך וזמן היווצרותו, מרכיביו השונים, התהליכים הדינמיים המתרחשים בו (כגון רעידות אדמה, נדידת היבשות ותצורות נוף) ואוצרות הטבע הטמונים בו. הגאולוג חוקר באמצעות קרקעות, סלעים, מינרלים ומאובנים את התפתחות כדור הארץ, התהליכים השותפים ליצירתו ולשינויים המתרחשים בו, והשפעתם על יצירת הנוף המגוון שאנו רואים.

הגאולוגיה מורכבת מתחומי מחקר רבים ומגוונים המפרקים את כדור הארץ ותכונותיו למרכיבים השונים, מספקים הסברים לתופעות ותצפיות, ושבים ומאחדים את המידע לתמונה שלמה. תחומי המחקר הרבים יוצרים מקצועות גאולוגיים שונים, לדוגמה:
* פלאונטולוג – חוקר מאובנים
* מינרלוג – חוקר מינרלים
* גאופיזיקאי – עוסק בגיאופיזיקה, שהיא, חקר מבנה כדור הארץ ואת התהליכים הפיזיקליים המתרחשים בו
* סייסמולוג – חוקר רעידות אדמה באמצעות גלים סייסמיים

==לימודי גאולוגיה בישראל==
בישראל ניתן ללמוד גאולוגיה במסגרת אקדמית בשלוש אוניברסיטאות:
* אוניברסיטת בן-גוריון בנגב – לתואר בוגר (רגיל או תואר כפול עם ביולוגיה או מדעי המחשב או הנדסה אזרחית/הנדסת מבנים), מוסמך ודוקטור במסגרת [http://www.bgu.ac.il/geol/ המחלקה לגאולוגיה ומדעי הסביבה], כן ניתנים מספר קורסי שירות ומבוא כללים למחלקות אחרות. במקביל קיימים קורסים במסלול לגיאומורפולוגיה במסגרת [https://web.archive.org/web/20080411221754/http://cmsprod.bgu.ac.il/humsos/departments/geog/ המחלקה לגאוגרפיה ופיתוח סביבתי].
* האוניברסיטה העברית בירושלים – בוגר (חד-חוגי או דו-חוגי), מוסמך ודוקטור במכון למדעי כדור הארץ. [https://web.archive.org/web/20080619153112/http://earth.huji.ac.il/studies.asp בהתאם למבנה המסלול] נלמדים גם המקצועות מדעי האטמוספירה, אוקיינוגרפיה ולימודי הסביבה. לתלמידי חוגים אחרים ניתנים מטעם המכון קורסים מיוחדים כמו: [https://web.archive.org/web/20030825060532/http://earth.es.huji.ac.il/machon/geol_geog/sillabus.doc "מבוא לגאולוגיה לתלמידי גאוגרפיה"].
* האוניברסיטה הפתוחה – קיימים יותר מעשרה קורסים [https://web.archive.org/web/20200517163828/https://www.openu.ac.il/ בגאולוגיה] במסגרת לימודים לתואר במדעים או במדעי הטבע.
ביתר האוניברסיטאות משולבים לימודי הגאולוגיה עם לימודי מדעים קרובים:
* אוניברסיטת חיפה – קורסים במסגרת החוגים [https://web.archive.org/web/20070220164128/http://geodep.haifa.ac.il/index.php?option=com_content&task=blogcategory&id=33&Itemid=42&lang=en גאוגרפיה ולימודי הסביבה], [https://web.archive.org/web/20010718123648/http://hcc.haifa.ac.il/Departments/maritime/ ציוויליזציות ימיות] ו[http://marsci.haifa.ac.il/margeo/ מדעים גיאו-ימיים].
* אוניברסיטת תל אביב – קורסים במסגרת [http://www.tau.ac.il/exact_sciences/site/yedion/geophysics/Program.pdf החוג לגאופיזיקה ולמדעים פלנטריים]
* אוניברסיטת בר-אילן – במסגרת הקורסים לגאוגרפיה [https://web.archive.org/web/20060214184731/http://www.biu.ac.il/JS/le/Curriculum.htm במחלקה ללימודי ארץ ישראל]
* הטכניון - מכון טכנולוגי לישראל – קורסים במסגרת הפקולטה להנדסה אזרחית וסביבתית
* מכון ויצמן למדע – לימודים לתואר שני ושלישי במסגרת [https://web.archive.org/web/20051107004255/http://www.weizmann.ac.il/feinberg/pdf_chem/envi_sciences.pdf המחלקה למדעי הסביבה וחקר האנרגיה]
כמו כן מתקיים קורסים בנושאי גאולוגיה במסגרת פעולות ההדרכה של החברה להגנת הטבע ומוסדות להוראת מקצוע מורה דרך.

==קישורים חיצוניים==

*
קטגוריה:מקצועות המדע והטכנולוגיה